《庐山杂兴二首 其一》
宋代·董嗣杲

钟声警征人，顿者巡溪步。转盼失路头，红日生黄雾。

看松乘西风，荡此林影趣。古翠扑面老，肯放所历住。

幽聆采樵怨，薄言向谁诉。且复栖野店，低头解芒屦。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。